Príloha č. 2 Žiadosti

|  |  |
| --- | --- |
| **TEST ŠTÁTNEJ POMOCI** | |
| **Názov žiadateľa:** |  |
| **Názov projektu:** |  |

|  |  |  |
| --- | --- | --- |
| OTÁZKY: | | |
| Kontrolná otázka | A/N | Bližšia špecifikácia odpovede |
| 1. V budove, ktorej obnova má byť podporená, sú vykonávané činnosti, ktoré je možné kvalifikovať výlučne ako činnosti nehospodárskeho charakteru v zmysle pravidiel v oblasti štátnej pomoci? | Vyberte položku.  Ak je odpoveď ÁNO, prejdite na VYHODNOTENIE TESTU a vyberte možnosť „Podpora nehospodárskej činnosti – mimo pravidiel v oblasti štátnej pomoci“.  Ak je odpoveď NIE, prejdite na otázku č. 2. | ***(****Žiadatelia môžu žiadať o prostriedky na podporu energetickej hospodárnosti budov, v ktorých sa* ***nevykonáva hospodárska činnosť,*** *resp. sa vykonáva iba* ***doplnková/sprievodná hospodárska činnosť****, alebo* ***činnosť lokálneho charakteru,*** *alebo**ide o* ***obvyklé vybavenie infraštruktúry[[1]](#footnote-1)).*** *Môže ísť iba o také činnosti, ktoré spĺňajú podmienky poskytnutia podpory mimo pravidiel štátnej pomoci.*  *Ak podporovaná budova slúži, resp. sú v podporovanej budove vykonávané iba nehospodárske činnosti, tak je odpoveď na túto otázku „Áno“.*  *Ak je v podporovanej budove vykonávaná okrem nehospodárskych činností aj doplnková/sprievodná hospodárska činnosť, alebo činnosť lokálneho charakteru, alebo činnosti obvyklého vybavenie infraštruktúry, tak je odpoveď na túto otázku „Nie“ a žiadateľ je povinný takéto činnosti bližšie špecifikovať.)* |
| 2. V  budove, ktorej obnova má byť podporená, sú okrem nehospodárskej činnosti vykonávané aj iné činnosti, ktoré majú hospodársky charakter, ale ide výhradne o doplnkovú/sprievodnú hospodársku činnosť, alebo činnosť lokálneho charakteru, alebo o obvyklé vybavenie infraštruktúry? | Vyberte položku.  Ak je odpoveď ÁNO, prejdite na otázku č. 4.  Ak je odpoveď NIE, prejdite na otázku č. 3. | *(Pri rozhodovaní o poskytnutí podpory bude rozhodujúce nehospodárske využitie budovy. Tieto skutočnosti však budú vzhľadom na dotknutú budovu posudzované individuálne, aby nedošlo k podpore, ktorá by spadala pod pravidlá štátnej pomoci a aby sa zabránilo neoprávnenej pomoci. Na tú pomernú časť oprávnenej budovy, v ktorej sú vykonávané činnosti hospodárskeho charakteru a nie sú zároveň doplnkovými hospodárskymi/sprievodnými činnosťami, alebo činnosťami lokálneho charakteru, alebo obvyklým vybavením infraštruktúry, nebudú poskytnuté prostriedky mechanizmu. V takomto prípade bude žiadateľ povinný preukázať skutočnosti uvedené v odpovedi na otázku č. 3.)* |
| 3. Ak má byť poskytnutá podpora na budovu, v ktorej je vykonávaná nehospodárska činnosť a zároveň aj hospodárska činnosť, ktorá nemá byť podporená, žiadateľ deklaruje, že:   1. náklady, financovanie a príjmy z nehospodárskej činnosti možno jasne oddeliť a zaúčtovávajú sa osobitne na základe dôsledne uplatňovaných a objektívne zdôvodniteľných zásad nákladového účtovníctva, 2. uvedené prostriedky nebudú použité na financovanie hospodárskych činností, resp. na tú časť budovy, v ktorej sa hospodárska činnosť vykonáva, resp. na pomer vykonávanej hospodárskej činnosti k nehospodárskej činnosti vykonávanej v budove? | Ad a)  Vyberte položku.  Ad b)  Vyberte položku.  Ak sú odpovede na obidve podotázky ÁNO, prejdite na časť VYHODNOTENIE TESTU a vyberte možnosť „Podpora nehospodárskej činnosti – mimo pravidiel v oblasti štátnej pomoci“.  Ak je aspoň na jednu otázku odpoveď NIE, tak nie je možné poskytnúť požadovanú podporu. | *(V prípade, ak v podporovanej budove dochádza aj k hospodárskej činnosti, na ktorú sa prostriedky mechanizmu neposkytnú, sú žiadatelia povinní preukázať, resp. deklarovať zabezpečenie oddeleného sledovania činností/nákladov a potvrdiť, že náklady, financovanie a príjmy z nehospodárskej činnosti možno jasne oddeliť a zaúčtovávajú sa osobitne na základe dôsledne uplatňovaných a objektívne zdôvodniteľných zásad nákladového účtovníctva,*  *a poskytnuté prostriedky nebudú použité na financovanie tých častí budovy ktoré slúžia na takéto hospodárske činnosti.)* |
| 4. Hospodárska činnosť vykonávaná v stavbe je čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím, alebo ide o činnosť lokálneho charakteru, alebo obvyklé vybavenie infraštruktúry a tieto činnosti nepresahujú viac ako 20% celkovej kapacity stavby? | Vyberte položku.  Ak je odpoveď ÁNO, prejdite na otázku č. 5.  Ak je odpoveď NIE, vráťte sa na otázku č. 2 a odpovedzte „nie“. | *(Ak kapacita budovy v súvislosti s doplnkovou/sprievodnou hospodárskou činnosťou, s činnosťou lokálneho charakteru, s obvyklým vybavením infraštruktúry hoci aj kumulatívne prekročí 20%, nie je možné poskytnúť podporu v maximálnej výške a bude sa k týmto činnostiam pristupovať rovnako ako k akejkoľvek inej neoprávnenej hospodárskej činnosti vykonávanej v budove a výška podpory bude pomerne percentuálne ponížená.)* |
| 5. Žiadateľ vie zabezpečiť a zabezpečí preukazovanie na ročnej báze, že doplnkové/sprievodné hospodárske využitie, s činnosť lokálneho charakteru a obvyklé vybavenie infraštruktúry nepresiahne 20 % celkovej ročnej kapacity? | Vyberte položku.  Ak je odpoveď ÁNO, prejdite na VYHODNOTENIE TESTU a vyberte možnosť - „Podpora nehospodárskej činnosti s doplnkovým hospodárskym využitím – mimo pravidiel v oblasti štátnej pomoci“.  Ak je odpoveď NIE, vráťte sa na otázku č. 2 a odpovedzte „nie“. |  |
| **VYHODNOTENIE TESTU:** | Vyberte položku. | |

|  |  |
| --- | --- |
| Miesto a dátum podpisu: |  |
| Meno a priezvisko štatutárneho orgánu žiadateľa, funkcia: |  |
| Podpis štatutárneho orgánu žiadateľa: |  |

Zoznam príloh: (žiadateľ predloží nasledovné prílohy podľa relevancie, nehodiace sa vypustí)

1. Podrobný opis činností, ktoré žiadateľ uviedol v prílohe „*Výpočet percentuálnej výšky využitia budovy na hospodárske činnosti v rámci definície/mimo definície zmiešaného využitia budovy*“;
2. Podrobné vysvetlenie charakteru činností, ktoré žiadateľ označil za činnosti zmiešaného využitia budovy (doplnková/sprievodná hospodárska činnosť, alebo činnosť lokálneho charakteru, alebo obvyklé vybavenie infraštruktúry);
3. Vyhlásenie žiadateľa o zabezpečení oddeleného sledovania činností/nákladov, t.j. žiadateľ vyhlási, že náklady, financovanie a príjmy z nehospodárskej činnosti jasne oddelí a zaúčtuje osobitne na základe dôsledne uplatňovaných a objektívne zdôvodniteľných zásad nákladového účtovníctva, a poskytnuté prostriedky nebudú použité na financovanie tých častí budovy ktoré slúžia na takéto hospodárske činnosti;
4. Vyhlásenie žiadateľa, že bude schopný na ročnej báze zabezpečiť sledovanie a preukazovanie charakteru zmiešaného využitia budovy.

**VYSVETLIVKY K JEDNOTLIVÝM ČASTIAM TESTU ŠTÁTNEJ POMOCI**

**POJEM PODNIK**

Pravidlá v oblasti štátnej pomoci a minimálnej pomoci sa vzťahujú len na podnik.

**Za podnik** sa považuje každý subjekt, ktorý vykonáva hospodársku činnosť bez ohľadu na právne postavenie a spôsob financovania (napr. SZČO, právnická osoba, nezisková organizácia, občianske združenie, športový klub). Klasifikácia subjektu ako podniku sa vždy týka konkrétnej činnosti. Subjekt vykonávajúci hospodársku a nehospodársku činnosť sa pokladá za podnik len v súvislosti s vykonávaním hospodárskej činnosti.

**Hospodárskou činnosťou** je každá činnosť, ktorá spočíva v ponuke tovaru a/alebo služieb na trhu.

**Štátnou pomocou, resp. minimálnou pomocou** sú také opatrenia v prospech podnikov, ktoré spĺňajú všetky kumulatívne kritériá uvedené v článku 107 ods. 1 Zmluvy o fungovaní Európskej únie, t. j.:

* prevod  štátnych  zdrojov  (tiež  označované  ako verejné  zdroje) a pripísateľnosť  opatrenia pomoci štátu (zahŕňajú aj vnútroštátne zdroje a zdroje EÚ, ak vnútroštátne orgány o nich môžu rozhodovať);
* ekonomické zvýhodnenie príjemcu pomoci - hospodárska výhoda, ktorú by podnik nemohol získať za bežných trhových podmienok, teda bez zásahu štátu (nielen finančná výhoda, ale aj oslobodenie od hospodárskej záťaže), posudzuje sa na všetkých úrovniach;
* selektívnosť opatrenia pomoci - opatrenia, ktoré selektívnym spôsobom zvýhodňujú niektoré podniky alebo kategórie podnikov, resp. výrobu určitých druhov tovarov alebo niektoré odvetvia hospodárstva;
* narušenie  (stačí aj potenciálne)  hospodárskej súťaže - opatrenie poskytnuté štátom sa pokladá za opatrenie narúšajúce hospodársku súťaž alebo hroziace narušením hospodárskej súťaže, ak sa ním môže zlepšiť konkurenčné postavenie príjemcu v porovnaní s inými podnikmi, s ktorými súťaží;
* vplyv (aj potenciálny) na obchod medzi členskými štátmi EÚ – podľa súdov „ak finančná pomoc priznaná štátom posilňuje postavenie podniku v porovnaní s inými podnikmi, ktoré si konkurujú v obchode v rámci EÚ, tento obchod sa musí považovať za ovplyvnený pomocou“.

**Tieto kritériá sú kumulatívne a musia byť splnené všetky súčasne**. Ak aspoň jedno z uvedených kritérií (hociktoré) nie je splnené, nepôjde o štátnu pomoc. Ak by boli splnené všetky kritériá testu štátnej pomoci, opatrenie v prospech podniku predstavuje štátnu pomoc, resp. minimálnu pomoc a pri poskytnutí pomoci je potrebné postupovať v súlade s pravidlami štátnej pomoci, resp. minimálnej pomoci.

**ČINNOSTI NEHOSPODÁRSKEHO CHARAKTERU**

Podpora činností nehospodárskeho charakteru nepodlieha pravidlám v oblasti štátnej pomoci.

**Príklady vybraných oblastí:**

* + - * **oblasť výkonu verejných právomocí** - subjekt možno považovať za subjekt vykonávajúci verejnú právomoc, ak predmetná činnosť tvorí súčasť základných funkcií štátu, alebo je spojená s týmito funkciami svojou povahou, cieľom a pravidlami, ktorým podlieha (napr. činnosť armády a polície, organizácia, financovanie a výkon trestu odňatia slobody, bezpečnosť a riadenie letovej prevádzky, dohľad na účely boja proti znečisťovaniu).
* **oblasť vzdelávania v rámci vnútroštátneho systému vzdelávania**
* verejné vzdelávanie organizované v rámci vnútroštátneho systému vzdelávania, ktoré financuje a nad ktorým vykonáva dohľad štát,
* na nehospodársku povahu verejného vzdelávania nemá v zásade vplyv ani skutočnosť, že žiaci alebo ich rodičia musia niekedy zaplatiť poplatok za výučbu alebo zápis do školy, ktorý predstavuje príspevok na prevádzkové   
  náklady systému – tieto finančné príspevky často kryjú iba zlomok skutočných nákladov na službu, a preto ich nemožno pokladať za odmenu za poskytovanú službu (napr. odborná príprava, verejné materské, základné a stredné školy),
* *pozor pri súkromných školách a celoživotnom vzdelávaní* – je potrebné skúmať podiel zdrojov financovania (príspevky štátu vs. poplatky od rodičov/študentov a iné obchodné prostriedky), t. j. či sú primárne financované štátom alebo nie, rovnako ako to, či sú súčasťou celoštátneho systému vzdelávania, nad ktorým vykonáva dohľad štát.
* **oblasť výskumu a vývoja**
* základné/primárne činnostivýskumných organizácií a výskumných infraštruktúr - vzdelávanie zamerané na zvýšenie počtu kvalifikovaných ľudských zdrojov a zlepšenie ich kvalifikácie v rámci vnútroštátneho systému vzdelávania, ktoré financuje a nad ktorým vykonáva dohľad štát; nezávislý výskum a vývoj s cieľom rozšíriť poznatky a lepšie porozumieť daným témam vrátane spolupráce pri výskume a vývoji, ak sa výskumná organizácia alebo výskumná infraštruktúra zapájajú do efektívnej spolupráce; rozsiahle šírenie výsledkov výskumu na nevýlučnom a nediskriminačnom základe, napríklad prostredníctvom výuky, databáz s voľným prístupom, verejne prístupných publikácií alebo slobodného softvéru.
* činnosti v oblasti transferu (prenosu) poznatkov (napr. licencie, tvorba vedľajších produktov), ak sú vykonávané buď výskumnou organizáciou alebo výskumnou infraštruktúrou (vrátane ich oddelení alebo pobočiek), alebo   
  spoločne s ďalšími takýmito subjektmi alebo v ich mene, a ak sa všetky zisky/príjmy z uvedených činností opätovne investujú do základných/primárnych činností príslušnej výskumnej organizácie alebo výskumnej infraštruktúry.   
  Nehospodárska povaha uvedených činností zostáva zachovaná aj v prípade „zverenia dodávok“ príslušných služieb tretím stranám prostredníctvom otvoreného postupu verejného obstarávania.
* **oblasť kultúry alebo ochrany kultúrneho dedičstva (vrátane ochrany prírody)**
* verejné financovanie činností, ktoré sú organizované nekomerčným spôsobom, prístupné pre verejnosť a sú nespoplatnené,
* verejné financovanie činností, ktoré sú prístupné pre verejnosť a poplatok vyberaný od návštevníkov alebo účastníkov, ktorý pokrýva len zlomok skutočných nákladov, plní čisto sociálny a kultúrny účel nehospodárskej povahy,
* činnosti, ktoré sú objektívne nenahraditeľné, čím sa vylučuje existencia skutočného trhu (napr. archívy).
* **oblasť športu**
* činnosti v oblasti amatérskeho športu (za amatérsky šport[[2]](#footnote-2)) sa obvykle považujú kluby pôsobiace v nižších ligových súťažiach a detské/mládežnícke kluby)
* činnosti na podporu detí a mládeže.
* **oblasť infraštruktúry**
* všeobecná infraštruktúra prístupná širokej verejnosti bez obmedzení (napr. parky, ihriská, cesty, mosty, cyklotrasy),
* infraštruktúra, ktorá sa nemá komerčne využívať,
* infraštruktúra, ktorá sa využíva na činnosti, ktoré štát spravidla vykonáva v rámci výkonu svojich verejných právomocí.

*Bližšie informácie týkajúce sa nehospodárskej činnosti je možné nájsť v dokumente „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*http://www.statnapomoc.sk/?cat=45*](http://www.statnapomoc.sk/?cat=45)*.*

**INFRAŠTRUKTÚRNE PROJEKTY NEHOSPODÁRSKEHO CHARAKTERU S DOPLNKOVÝM HOSPODÁRSKYM VYUŽITÍM**

Ak sa v prípade zmiešaného použitia infraštruktúra využíva **takmer výlučne na nehospodársku činnosť**, jej financovanie ako celok môže patriť mimo rozsah pôsobnosti pravidiel štátnej pomoci, a to za predpokladu, že hospodárske využitie je   
čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím. Za takýto by sa mal považovať prípad, keď hospodárske činnosti **spotrebúvajú tie isté vstupy ako základné nehospodárske činnosti**, napríklad materiál, vybavenie, prácu alebo fixný kapitál.

Sprievodné hospodárske činnosti musia mať vzhľadom na kapacitu infraštruktúry obmedzený rozsah. Hospodárske využitie infraštruktúry možno v tejto súvislosti považovať za vedľajšie, ak kapacita **vyčlenená každý rok** na túto činnosť   
**neprekračuje 20 % celkovej ročnej kapacity infraštruktúry**[[3]](#footnote-3)**)**.

Napríklad prenájom zariadenia/priestorov za odplatu je hospodárskou činnosťou. Aby sa na túto odplatnú službu nevzťahovali pravidlá štátnej pomoci, takéto priestory (primárne využívané na nehospodársku činnosť) nemôžu byť využívané na účel prenajatia viac ako 20 % z celkovej ročnej kapacity a prenájom musí byť za trhových podmienok a za trhové ceny, aby sa predišlo možnej štátnej pomoci, resp. minimálnej pomoci na ďalšej úrovni.

V prípade, ak budú v rámci takýchto priestorov vykonávané viaceré druhy hospodárskych činností (napr. žiadateľ bude organizovať vzdelávacie kurzy a zároveň bude priestory prenajímať iným subjektom), **strop 20 % sa vzťahuje na všetky činnosti hospodárskeho charakteru spolu, t. j. nie 20 % na každú hospodársku činnosť samostatne.**

Zo strany príjemcu je potrebné jednoznačné preukázanie doplnkovosti hospodárskeho využitia infraštruktúry počas životnosti investície, týka sa to aj monitorovania dodržiavania limitu 20 % ročnej kapacity zo strany príjemcu. Na preukázanie sledovania doplnkového charakteru hospodárskeho využívania infraštruktúry príjemca uchováva podpornú dokumentáciu (napr. účtovné záznamy, rozvrh učebne, časový harmonogram komerčného využitia a pod.). Príjemca sleduje využitie kapacity vždy pre konkrétny kalendárny rok.

Dôležitou podmienkou pre poskytovateľa pomoci je aj **stanovenie mechanizmu spätného vymáhania pre prípad, že hospodárske využitie prekročí 20 % celkovej ročnej kapacity**.

***Príklady činností nehospodárskeho charakteru s doplnkovým hospodárskym využitím:***

* odborná škola, ktorá príležitostne prenajíma svoje zariadenia/priestory/učebne iným vzdelávacím inštitúciám na realizáciu platených vzdelávacích kurzov (napr. kurzy celoživotného vzdelávania),
* odborná škola získa vybavenie pre učebňu a v rámci vyučovania vyrába cukrárenské výrobky, ktoré následne distribuuje do prevádzok cukrární,
* futbalový/zimný štadión využívaný primárne amatérskym športovým klubom a športovými klubmi pre deti/mládež, občasne prenajímaný na kultúrne a spoločenské akcie alebo na tréningy profesionálneho športového klubu,
* budova mestského / obecného úradu, ktorej časť je hospodársky využívaná,
* mestské kultúrne stredisko, v ktorom sú organizované najmä kultúrne podujatia určené širokej verejnosti a nespoplatnené, občas prenajímané na kultúrne / spoločenské / politické podujatia.

*Bližšie informácie týkajúce sa nehospodárskej činnosti s doplnkovým hospodárskym využitím je možné nájsť v dokument „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*http://www.statnapomoc.sk/?cat=45*](http://www.statnapomoc.sk/?cat=45)*.*

**LOKÁLNY CHARAKTER HOSPODÁRSKYCH ČINNOSTÍ**

V tomto prípade nie je splnené jedno z kritérií testu štátnej pomoci, a to **“vplyv (stačí aj potenciálny) na obchod medzi členskými štátmi EÚ”**, a preto takéto opatrenia pravidlám v oblasti štátnej pomoci nepodliehajú. Vzhľadom na osobitné   
okolnosti prípadov, ktoré je potrebné preukázať, majú v tomto prípade opatrenia iba miestny/lokálny charakter, čím nedochádza k ovplyvneniu obchodu medzi členskými štátmi EÚ.

**Lokálny charakter je potrebné vždy posúdiť samostatne v každom jednotlivom prípade a zohľadniť osobitosti každého prípadu**[[4]](#footnote-4)**)**.

Lokálny charakter je potrebné preukázať a mať k dispozícii dokumentáciu, ktorá ho potvrdzuje, napr. vo forme štatistických údajov, prieskumov trhu, podkladov týkajúcich sa existujúcich zariadení, analýzou, vyhláseniami žiadateľa a inými   
relevantnými dokumentmi. V prípade, ak nebude možné preukázať lokálny charakter, je potrebné postupovať v súlade s pravidlami pre poskytovanie štátnej pomoci / minimálnej pomoci.

Európska komisia sa vo svojich rozhodnutiach, v ktorých dospela k záveru, že nie je splnené kritérium vplyvu na obchod medzi členskými štátmi EÚ, zamerala najmä na nasledovné skutočnosti:

* príjemca dodáva tovar alebo služby v obmedzenej oblasti v rámci členského štátu,
* neexistuje pravdepodobnosť, že by príjemca prilákal zákazníkov z iných členských štátov,
* nedá sa predpokladať, že by opatrenie malo viac než len okrajový vplyv na podmienky cezhraničných investícií alebo usadenie sa.

Presný zoznam kritérií, po splnení ktorých by bolo možné preukázať lokálny charakter, zo strany Európskej komisie definovaný nebol.

*Bližšie informácie týkajúce sa lokálneho charakteru je možné nájsť v dokument „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*http://www.statnapomoc.sk/?cat=45*](http://www.statnapomoc.sk/?cat=45)*.*

**ŠTÁTNA POMOC**

**Štátna pomoc - skupinová výnimka**

V prípade poskytnutia štátnej pomoci oslobodenej od notifikačnej povinnosti je potrebné, aby boli dodržané všeobecné podmienky uvedené v kapitole I nariadenia a zároveň osobitné podmienky pre rôzne kategórie (účely) pomoci uvedené v kapitole III nariadenia (v závislosti od jednotlivých účelov pomoci – oprávnené projekty, oprávnené náklady, podmienky poskytnutia pomoci, výška a intenzita pomoci), pre ktoré sa má plánovaná pomoc poskytnúť.

**Poskytovanie štátnej pomoci upravujú nasledovné nariadenia:**

* **nariadenie Komisie (EÚ) č. 651/2014** zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení – *stropy vymedzujúce notifikačnú povinnosť sú uvedené v článku 4*
* **nariadenie Komisie (EÚ) č. 702/2014** z 25. júna 2014 , ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie v platnom znení – *stropy vymedzujúce notifikačnú povinnosť sú uvedené v článku 4*
* **nariadenie Komisie (EÚ) č. 1388/2014** zo 16. decembra 2014, o vyhlásení určitých kategórií pomoci poskytovanej podnikom pôsobiacim vo výrobe, spracovaní a odbyte produktov rybolovu a akvakultúry za zlučiteľné s vnútorným trhom podľa článkov 107 a 108 Zmluvy o fungovaní Európskej únie – *strop vymedzujúci notifikačnú povinnosť je uvedený v článku 2*
* **rozhodnutie Komisie** z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2012/21/EÚ)

**Štátna pomoc - notifikácia opatrenia štátnej pomoci[[5]](#footnote-5))**

Pred poskytnutím štátnej pomoci, ktorá nie je oslobodená od notifikačnej povinnosti, je potrebné požiadať Európsku komisiu o schválenie poskytnutia štátnej pomoci (všeobecná notifikačná povinnosť).

Poskytovateľ štátnej pomoci je povinný podať pred poskytnutím štátnej pomoci žiadosť o schválenie poskytnutia štátnej pomoci Európskou komisiou. Notifikáciu predkladá poskytovateľ štátnej pomoci koordinátorovi pomoci, ktorým je Protimonopolný úrad SR. Koordinátor pomoci posúdi súlad predloženej notifikácie s osobitnými predpismi pre štátnu pomoc, a ak notifikácia obsahuje údaje potrebné na vydanie rozhodnutia, bezodkladne požiada Európsku komisiu o vydanie rozhodnutia. Formuláre potrebné pre notifikovanie štátnej pomoci sú dostupné na webovom sídle koordinátora pomoci <http://www.statnapomoc.sk/?p=992>.

**SLUŽBY VO VŠEOBECNOM HOSPODÁRSKOM ZÁUJME**

Služby vo všeobecnom hospodárskom záujme[[6]](#footnote-6)) sú hospodárske činnosti, ktorých výsledkom je všeobecný verejný prospech, a ktoré by sa na trhu nevyskytovali bez verejnej intervencie (alebo by boli poskytnuté za iných podmienok, pokiaľ ide o kvalitu, bezpečnosť, dostupnosť, rovnaký prístup alebo všeobecný prístup). Záväzok služby vo verejnom záujme poskytovateľovi vzniká prostredníctvom **poverenia** a na základe kritéria všeobecného záujmu, čím sa zabezpečí, aby sa služba poskytovala za podmienok, ktoré jej umožňujú plniť jej poslanie.

Základné znaky služby vo všeobecnom hospodárskom záujme: služby vychádzajú z verejného záujmu, služby sú adresované verejnosti, trh nie je schopný zabezpečiť službu pri dodržaní nárokov na uspokojenie verejného záujmu (cena, kvalita, kontinuita, dostupnosť).

Príklady činností, ktoré môžu byť považované za služby vo všeobecnom hospodárskom záujme: zdravotná starostlivosť, sociálne služby, sociálne bývanie, starostlivosť o zraniteľné skupiny, vybrané činnosti v oblasti ochrany životného prostredia (napr. v oblasti diverzifikácie).

Kompenzácia služby vo verejnom záujme **nepredstavuje štátnu pomoc** v zmysle článku 107 ods. 1 Zmluvy o fungovaní Európskej únie za predpokladu splnenia štyroch kumulatívnych podmienok (rozsudok ALTMARK):

* príjemca musí skutočne plniť záväzky služby vo verejnom záujme a záväzky musia byť jasne definované,
* parametre, na základe ktorých sa náhrada vypočítava, musia byť vopred stanovené objektívnym a transparentným spôsobom,
* náhrada nesmie presiahnuť sumu potrebnú na pokrytie všetkých alebo časti nákladov vzniknutých pri plnení záväzkov služby vo verejnom záujme pri zohľadnení relevantných príjmov a primeraného zisku,
* ak podnik, ktorý má plniť záväzky služby vo verejnom záujme, nebol v konkrétnom prípade vybraný v súlade s postupom verejného obstarávania, ktorý by umožnil výber uchádzača schopného poskytovať tieto služby verejnosti za najnižšiu cenu, výška potrebnej náhrady sa musí stanoviť na základe analýzy nákladov, ktoré by vznikli bežnému podniku, dobre riadenému a primerane vybavenému príslušnými prostriedkami.

**Ak nie sú splnené vyššie uvedené kumulatívne podmienky, opatrenia pomoci vo forme služieb vo všeobecnom hospodárskom záujme podliehajú pravidlám EÚ v oblasti štátnej pomoci a postupu podľa zákona o štátnej pomoci.**

**Poskytovanie služieb vo všeobecnom hospodárskom záujme upravuje:**

* **oznámenie Komisie o uplatňovaní pravidiel štátnej pomoci Európskej únie na náhrady za služby všeobecného hospodárskeho záujmu (2012/C 8/02)** – objasňuje základné pojmy z oblasti štátnej pomoci, ktoré sa týkajú služieb vo všeobecnom hospodárskom záujme, napr. pojmy pomoc, služba vo všeobecnom hospodárskom záujme, hospodárska činnosť, vzťah medzi verejným obstarávaním a pravidlami štátnej pomoci.
* **rozhodnutie Komisie z 20. decembra 2011 o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2012/21/EÚ)** – obsahuje podmienky, pri splnení ktorých nie je potrebné štátnu pomoc vo forme náhrady za služby vo všeobecnom hospodárskom záujme notifikovať Európskej komisii.
* **rámec Európskej únie pre štátnu pomoc vo forme náhrady za služby vo verejnom záujme (2011) (2012/C 8/03)** – stanovuje pravidlá na posudzovanie náhrady za služby vo všeobecnom hospodárskom záujme, ktorá predstavuje štátnu pomoc a nie je rozhodnutím oslobodená od notifikácie. Tieto prípady sa musia notifikovať Komisii a môžu byť vyhlásené za zlučiteľné, ak spĺňajú kritériá rámca.
* **nariadenie Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu v platnom znení**

Služby vo všeobecnom hospodárskom záujme je možné poskytnúť ako minimálnu pomoc[[7]](#footnote-7)) alebo ako štátnu pomoc.[[8]](#footnote-8))

1. ) Bod 207 Oznámenia Komisie o pojme Štátna pomoc uvedenom v Článku 107 ods. 1 Zmluvy o fungovaní Európskej únie (2016/C 262/01) [↑](#footnote-ref-1)
2. ) Definíciu profesionálneho športu je možné nájsť v čl. 2 bod 143 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení [↑](#footnote-ref-2)
3. ) Sleduje sa napr. časový harmonogram využitia infraštruktúry, využitie podlahovej plochy infraštruktúry, a to na ročnej báze. [↑](#footnote-ref-3)
4. ) Lokálny charakter spravidla nemajú opatrenia, ktoré sa týkajú bežne obchodovateľných komodít (napr. predaj medu, vína lokálnymi pestovateľmi). [↑](#footnote-ref-4)
5. ) Notifikované opatrenia pomoci (podľa poskytovateľov pomoci) <http://www.statnapomoc.sk/?p=1093>.

   Usmernenia a oznámenia Komisie <http://www.statnapomoc.sk/?p=1068>, články Zmluvy o fungovaní Európskej únie. [↑](#footnote-ref-5)
6. ) Príručka k uplatňovaniu pravidiel Európskej únie týkajúcich sa štátnej pomoci, verejného obstarávania a vnútorného trhu na služby vo všeobecnom hospodárskom záujme a najmä na sociálne služby vo všeobecnom hospodárskom záujme je dostupná na webovom sídle <http://www.statnapomoc.sk/?p=4699>. [↑](#footnote-ref-6)
7. ) Pozri časť „Minimálna pomoc“ [↑](#footnote-ref-7)
8. ) Pozri časť „Štátna pomoc“ [↑](#footnote-ref-8)